נר

**נֵר** הוא אמצעי תאורה המורכב מפתילה בתוך חומר דלק מוצק או נוזלי, בדרך כלל שעווה, פרפין או שמן.

לפני המצאת הנורה החשמלית, היה הנר המקור העיקרי לתאורה מלאכותית בשעות החושך. כיום נרות משמשים לחימום ללא גז וללא חשמל, להפצת ריח ולתאורה בנוסף לנורות, במקום נורות לצורכי אווירה ובמקום נורות בשעת הפסקת חשמל. בדתות רבות הדלקת נרות היא חלק מטקס פולחני או מסורת דתית.

## בעירת הנר
חום הגפרור המשמש להדלקת הנר מתיך ומאדה כמות קטנה של חומר דלק. לאחר ההתאדות, הדלק מגיב עם חמצן באטמוספירה ויוצר להבה. הלהבה מספקת חום אשר דואג לכך שהנר ימשיך לבעור, באמצעות תגובת שרשרת המקיימת את עצמה: חום הלהבה מתיך את הדלק שנמצא בראש הנר, הדלק הנוזלי זורם מעלה באמצעות כוח הנימיות ושם מתאדה ומשמר את להבת הנר.

בעירת הדלק מתרחשת במספר אזורים נפרדים (כפי שמעידים הצבעים השונים הנראים בלהבת הנר). באזורים שצבעם כחול, מימן מופרד מהדלק ונשרף תוך יצירת אדי מים. באזורים הבהירים שצבעם נוטה יותר לצהוב מתרחש חימצון של פחמן אשר יוצר פחמן דו-חמצני.

נוסחה כימית אפשרית עבור בעירת הנר, כאשר מדובר בנר שעווה, היא C_{25}H_{52} + O_2 \rightarrow CO_2 + H_2O  כאשר C_{25}H_{52} היא הנוסחה הכימית למולקולה נפוצה שנמצאת בנרות עשויים פרפין, \ O_2 הוא חמצן מהאוויר, \ CO_2 הוא פחמן דו-חמצני ו-\ H_2O היא הנוסחה למים. הנוסחה המאוזנת היא C_{25}H_{52} + 38O_2 \rightarrow 25CO_2 + 26H_2O .

כאשר מסת הדלק המוצק מומסת, הנר מתקצר באורכו. חלקי הפתיל אשר כבר אינם משחררים את הדלק הנוזלי נאכלים על ידי הלהבה. בעירת הפתיל מגבילה את אורכו החשוף של הפתיל, וכך שומרת על טמפרטורת הבעירה וקצב צריכת הדלק קבועים. פתילים מסוימים דורשים קיצוץ ידני באמצעות מספריים או מכשירים ייעודיים, בדרך כלל לאורך של כ-0.7 ס"מ, על מנת לשמור על בעירה איטית ויציבה ולמניעת פליטת עשן.

## ייצור
נרות מיוצרים מפרפין (תוצר לוואי של זיקוק שמן), פרפין בתוספת כמות קטנה של סטארין, דונג דבורים, עצי דונג (דקל, סויה ועוד) או חלב נרות.


File:(ART-HOBBY) Video Fabrication et recyclage de vieilles bougies HD.webm|סדנה ביתית
File:5x5 Vrouwen in de kaarsenindustrie, Bestanddeelnr 256-4961.jpg|פועלות במפעל
File:K&M Candles Brockholes UK, 1972 (RLH), Hand Operated Candle Machines 02.jpg|מכונות במפעל
File:NMAx.0085606.jpg|ייצור ביתי


## שימושים
ניתן להשתמש בנרות למדידת זמן, אם כי דיוק המדידה מוטל בספק, היות שגם עבור סט נרות כמעט זהה בממדיו, משך הבעירה תלוי מאוד באורך המדויק של הפתיל.

כמות האור הנפלט מלהבת נר 'טיפוסי' שימשה בעבר להגדרת עוצמת אור (קנדלה).


File:Wikicake.jpg|נרות על עוגה עם לוגו ויקיפדיה
File:Italy - birthday cake with candles 4.jpg|נרות על עוגת יום הולדת
File:Providenzkirche HD Opferlichter.JPG|נרות לנוי
File:HK CWB 銅鑼灣 Causeway Bay 柏寧酒店 Park Lane Hotel basement 宜家家居 IKEA shop 香味 aromatic white tealight candle September 2022 Px3 01.jpg|נרות חימום
File:HK CWB 銅鑼灣 Causeway Bay Great George Street The Park Lane mall basement shop 宜家 IKEA February 2021 SS2 02.jpg|נרות להפצת ריח
File:Candle-calendar.jpg|נר מדידה
File:Fotothek df ps 0000370 002 Kinder ^ Kinderbeschäftigungen ^ lesend.jpg|נר לתאורה לקריאה


## בתרבות
### קוואנזה
בקוואנזה - חג אזרחי אפרו-אמריקאי הנמשך מ-26 בדצמבר עד 1 בינואר - נהוג להדליק 3 נרות ירוקים, 3 נרות אדומים ונר שחור.


File:Kinara in Oakland YMCA lobby (4218085092).jpg|קינארה לפני הדלקה
File:The kinara with the red black and green (2162325489).jpg|קינארה לאחר הדלקה


### בדתות
#### בזורואסטריות
בנורוז, בראש השנה הפרסי נהוג להניח על השולחן נרות דולקים ליד הפת סין.

#### בנצרות
ישנם נוצרים הנוהגים להדליק נר האדוונט בימים שלפני חג המולד לספירת הימים שנותרו עד לחג המולד.

כריסטינגל נהוג במספר זרמים בנצרות.


File:Luciaoptog.jpg|יום סנטה לוסיה
File:St. Martin, Idstein, 2. Advent.jpg|
File:Maria Taferl - Schatzkammer, Kerzen mit religiösen Motiven.JPG|נרות ב-
File:Christingle remnant - geograph.org.uk - 4291586.jpg|כריסטינגל


#### ביהדות

##### הדלקת הנרות במקדש

מצווה מן התורה להדליק בבית המקדש (וקודם לכן, באוהל מועד) את שבעת נרות המנורה מדי ערב, ולהטיב אותם מדי בוקר, כפי שמתואר בפסוקים: "צַו אֶת בְּנֵי יִשְׂרָאֵל וְיִקְחוּ אֵלֶיךָ שֶׁמֶן זַיִת זָךְ כָּתִית לַמָּאוֹר לְהַעֲלֹת נֵר תָּמִיד. מִחוּץ לְפָרֹכֶת הָעֵדֻת בְּאֹהֶל מוֹעֵד יַעֲרֹךְ אֹתוֹ אַהֲרֹן מֵעֶרֶב עַד בֹּקֶר לִפְנֵי אדני תָּמִיד חֻקַּת עוֹלָם לְדֹרֹתֵיכֶם. עַל הַמְּנֹרָה הַטְּהֹרָה יַעֲרֹךְ אֶת הַנֵּרוֹת לִפְנֵי אדני תָּמִיד." ().

##### נרות שבת ויום טוב

במשנה מסכת שבת פרק במה מדליקין מופיעה בהתייחסות למצוות הדלקת נר שבת, רשימה של חומרי בעירה שונים ומספר סוגי פתילות שמקורן במיני צמחים שונים, כאשר הדלקת נר השבת צריכה להיות בשמן ופתילה באיכות ראויה, כנפסק בשולחן ערוך: "אין עושין פתילה לנר של שבת, בין נר שעל השלחן בין כל נר שמדליק בבית, מדבר שהאור אינו נאחז בו אלא נסרך סביביו והשלהבת קופצת כגון: צמר ושער וכיוצא בהם, אלא מדבר שהאור נתלה בו, כגון: פשתה נפוצה ובגד שש וצמר גפן וקנבוס וכיוצא בהן... אין מדליקין נר לשבת אלא משמן הנמשך אחר הפתילה, ולפיכך אין מדליקין בזפת ולא בשעוה, ולא בשמן העשוי מצמר גפן, ולא באליה ולא בחלב..." נר השעווה המוצק מופיע בספרות הגאונים, בתשובת רב שרירא גאון שפסל אותו לנר שבת, וכן נזכר ברש"י שהתיר אותו להדלקה. ובפסקי הרא"ש מצוין, שבתקופתו, ימי הביניים, נהוג היה באשכנז וצרפת להדליק נרות שבת בנרות שעווה.

על פי ההלכה היהודית, יש להדליק נר בערבי שבת ויום טוב. נוהגים להדליק בערב שבת שני נרות, לסמל את שני לשונות הציווי שנאמרו בהקשר לשבת: "זכור" ו"שמור". יש שנהגו להדליק שבעה נרות כמספר ימות השבוע, יש שנהגו להדליק עשרה נרות כמספר עשרת הדיברות שבלוחות הברית. כיום נפוץ המנהג, להוסיף נר עבור כל ילד המצטרף למשפחה.
בחלק מהעדות נוהגים להדליק לפני כניסת יום כיפור בנוסף לנר יום טוב (המוזכר למעלה), גם נר לכל אחד מבני הבית, סגולה לשמירה. מנגד מנהג זה נפוץ בימים נוספים בשנה בעיתות צרה.

##### נר הבדלה

במוצאי שבת מברכים על ראיית נר הבדלה, ובמוצאי יום הכיפורים מברכים על ראיית "נר ששבת" כלומר נר שנשאר דולק מערב יום הכיפורים.

לגבי נר הבדלה נאמר בהלכה: "מצווה מן המובחר לברך על אבוקה", כלומר שלכתחילה רצוי שיהיה זה נר בעל שתי פתילות ויותר. בימינו נמכרים בחנויות נרות ייעודיים הנקראים 'נרות הבדלה'.

##### נרות חנוכה
[ממוזער|[קופסה של נרות חנוכה בכיכר החטופים במהלך מלחמת חרבות ברזל]]

בחג החנוכה ישנה מצווה מדרבנן להדליק נר בכל לילה משמונת ימי החנוכה כדי לפרסם את ניצחון המכבים ונס פך השמן.

מעיקר הדין מוטלת על כל בית בישראל החובה להדליק נר אחד בכל יום מימי חנוכה, אך נהגו להדר במצווה, ולהדליק נרות בסדר עולה כפי מספר ימי החג. את הנרות מדליקים בבית במקום הנראה כלפי חוץ (כמו פתח הבית או חלון הפונה אל הרחוב) או לפחות הנראה לבני הבית בשביל לפרסם את הנס. מקובל להדליק את הנרות בחנוכייה.

##### נר נשמה
[ממוזער|נר נשמה על מדבקת הנצחה של אפיק טרי במהלך [מלחמת חרבות ברזל]]

נוהגים להדליק נר נשמה לציון זכרו של אדם שנפטר כסגולה לעילוי נשמתו ביום השנה ("יארצייט") לפטירתו בבית וליד הקבר, נהוג גם להדליק נר נשמה בבית האבל במהלך שבעת ימי האבלות, ויש שנוהגים להדליק בכל השנה הראשונה לפטירת הקרוב.
מועד נוסף בו מדליקים את נר הנשמה הוא יום כיפור. יש הנוהגים להדליק נר נשמה בכל תאריך בו נאמרת תפילת יזכור בבתי הכנסת (יום כיפור, שמיני עצרת, שביעי של פסח, שבועות).

##### בדיקת חמץ
בלילה שלפני חג הפסח משתמשים בנר לצורך בדיקת חמץ, מפני שבאמצעותו ניתן לראות היטב 'בחורים ובסדקים'. בנוסף דרשו חכמים מן הפסוקים שחיפוש טוב נעשה באמצעות נר, ככתוב: .

##### בחסידות
החסידות מקבילה בין החלקים השונים של הנר לחלקים שונים של ההוויה, כשהכלי בו השמן נמצא מסמל את המציאות - המרחב בו הדברים מתרחשים, הפתילה שמקשרת בין האש והשמן מקבילה לנשמה שמקשרת בין העולמות, והשמן מסמל את המצווה שהיא החומר שעל ידי הפתילה הופך לאש המסמלת את הארת הגילוי האלוהי המאיר באדם ובמציאות. מהותו של האדם היא לקחת את הדברים בעולם ולעשות בהם שינוי שיאיר בעולם ובאדם - כמו השמן הנהפך לאש.

## קישורים חיצוניים

* Amazing Fire Illusion! - אשליה אופטית שנוצרה תוך שימוש בנרות 
* על מילה 'נר', באתר האקדמיה ללשון העברית
* Giant LARD Candle - דרכים שונות להכנת נרות מציוד ומצרכים שנמצאים במטבח  
* 
* 

## הערות שוליים

*
קטגוריה:אש
קטגוריה:תאורה
קטגוריה:סמלים יהודיים